Hou die kinders en troeteldiere gelukkig in afsonderingGee jou kind meer verantwoordelikheid vir die versorging van julle troeteldiere, en hou almal gelukkig in afsodnering by die huis. (Foto: Verskaf deur Hill’s Pet Nutrition.) Hoewel die afsonderingstydperk waar die hele gesin nou 24 uur, sewe dae per week, tuis bly allesbehalwe ideaal is, is dit in werklikheid tans die perfekte tyd om jou kinders meer verantwoordelikheid te gee as dit kom by die versorging van die troeteldiere in die huis. “Die versorging van ŉ troeteldier is ŉ groot verantwoordelikheid en die take kan nie ligtelik opgeneem word nie. Jy as ouer sal steeds leiding moet verskaf om te verseker dat daar op die regte manier na die huis se diere omgesien word,” sê Carla Bath, bemarkingsbestuurder van Hill’s Pet Nutrition. Bath sê dit is veral belangrik om ŉ kind se ouderdom in ag te neem wanneer die verantwoordelikhede uitgedeel word. Bath sê wanneer ŉ kind geleer word om vir ŉ troeteldier te sorg, help dit om ŉ lewenslange band tussen kind en dier te skep. Gedurende die afsonderingstydperk het kinders meer tyd as voorheen en troeteldiere, wat gewoond was aan ŉ daaglikse stappie, bring nou die grootste deel van hulle tyd binne die huis of ŉ erf deur. Albei benodig dus eintlik meer aandag en stimulering. “Dit is eintlik die perfekte oplossing as kinders en troeteldiere saam tyd kan deurbring.” Ouer kinders kan die meeste verantwoordelikhede en versorging van troeteldiere oorneem. (Foto: Autri Taheri/Unsplash.) Bath stel die volgende aktiwiteite voor om jou kinders en troeteldiere te help om te dink en te beweeg: “Vir ŉ troeteldier gaan dit eintlik net daaroor om tyd deur te bring saam met die mense wat hulle liefhet. En vir die kinders help die take en pret nie net om hulle besig en weg van die skerm te hou nie, maar dit gee hulle ook ŉ gevoel van vervulling, verantwoordelikheid en ŉ ewige band met die mens se beste vriend,” voeg Bath by. Besoek www.hillspet.co.za/shop-online om Hill’s Science Plan-troeteldierkos te bestel en by jou deur te laat aflewer.